આ તરફ રોકેટ અને ગ્રૂટ સાથે થોર નિદાવેલીર નામની જગ્યાએ જાય છે, જ્યાંથી થાનોસે બળજબરી થી ઇન્ફિનિટી ગોંટલેટ (એક એવું હાથમોજું જેના વગર ઇન્ફિનિટી સ્ટોન્સને વાપરવા અશક્ય બને) બનાવરાવ્યું હોય છે અને પછી ત્યાંના લોકોને મારી નાખ્યા હોય છે. પણ એના નાયક ઈરીટ્રી ને જીવતો રાખ્યો હોય છે. થોર ઈરીટ્રીની મદદ થી સ્ટોર્મબ્રેકર નામનું હથિયાર બનાવે છે જે થાનોસને રોકવા સક્ષમ હોય છે. અને એ સ્ટોર્મબ્રેકર લઈને થોર, રોકેટ અને ગ્રૂટ વાકાન્ડા આવી પહોંચે છે, જેનાથી એવેન્જર્સ નું પલડું ભારે થઇ જાય છે. પણ એવેંજર્સ ની જીત લાંબી ટકે એ પહેલા થાનોસ આવી પહોંચે છે અને વાંડા મેક્સીમોફની માઈન્ડ સ્ટોન નો નાશ કરવાની કોશિશ સફળ થાય એ પહેલા થાનોસ વિઝનને મારીને માઈન્ડ સ્ટોન લઇ લે છે અને અંતે થાનોસ છ એ છ ઇન્ફિનિટી સ્ટોન મેળવવામાં સફળ થાય છે.